শরিয়াহভিত্তিক আধুনিক ব্যাংকিংসেবা প্রদানের লক্ষ্যে গত ১০ জুন নড়াইলের কালিয়ায় ফার্স্ট সিকিউরিটি ইসলামী ব্যাংক লিমিটেডের কালিয়া শাখার উদ্বোধন করা হয়েছে। ব্যাংকের ব্যবস্থাপনা পরিচালক সৈয়দ ওয়াসেক মো. আলী শাখার উদ্বোধন করেন। এ সময় ব্যাংকের জেনারেল সার্ভিসেস ডিভিশনের প্রধান এস এম নজরুল ইসলাম, খুলনার আঞ্চলিক প্রধান মো. আবদুর রশিদ, কালিয়া শাখার ব্যবস্থাপক মো. কামাল হোসেন ও এলাকার গণ্যমান্য ব্যক্তিরা উপস্থিত ছিলেন। অনুষ্ঠান উপলক্ষে এক দোয়া মাহফিলের আয়োজন করা হয়। বিজ্ঞপ্তি।
জনতা ব্যাংক রংপুর বিভাগ সমিতি ঢাকার উদ্যোগে গত রবিবার রাজধানীর এক রেস্টুরেন্টে প্রীতি সম্মিলন ও ইফতার মাহফিল অনুষ্ঠিত হয়েছে। জনতা ব্যাংকের সিইও এন্ড এমডি মো. আব্দুছ ছালাম আজাদ অনুষ্ঠানে প্রধান অতিথি হিসেবে উপস্থিত ছিলেন। এ সময় ব্যাংকের ডিএমডি মো. ইসমাইল হোসেন ও মো. জিকরুল হক এবং এইচআর ডিভিশনের জিএম নাসিমা আক্তার উপস্থিত ছিলেন। বিজ্ঞপ্তি।
রূপালী ব্যাংক লিমিটেডের এমডি এন্ড সিইও মো. আতাউর রহমান প্রধানের সঙ্গে গতকাল সোমবার ব্যাংকের লোকাল অফিস ও বিভাগীয় কার্যালয়ের মহাব্যবস্থাপকদের বার্ষিক কর্মসম্পাদন বিষয়ক চুক্তি স্বাক্ষরিত অনুষ্ঠিত হয়েছে। সুষ্ঠুভাবে ব্যাংকিং কার্যক্রম পরিচালনা ও বার্ষিক লক্ষ্য মাত্রা অর্জনের লক্ষ্যে ব্যাংকের প্রধান কার্যালয়ের বোর্ডরুমে অনুষ্ঠিত চুক্তি স্বাক্ষর অনুষ্ঠানে ব্যাংকের উপব্যবস্থাপনা পরিচালক মো. মোরশেদ আলম খন্দকার, কামরুজ্জামান চৌধুরী ও বেলায়েত হোসেনসহ মহাব্যবস্থাপকরা উপস্থিত ছিলেন। বিজ্ঞপ্তি।
রাকাব, স্থানীয় মুখ্য কার্যালয়, রাজশাহীতে বাংলাদেশ ব্যাংক পুনঃঅর্থায়ন স্কিমের আওতায় মোট ২৯ জন ক্ষুদ্র নারী উদ্যোক্তাদের মাঝে ১৩ লাখ ৮৩ হাজার টাকা ঋণ বিতরণ করা হয়। রাকাবের ব্যবস্থাপনা পরিচালক কাজী আলমগীর ক্ষুদ্র নারী উদ্যোক্তাদের হাতে ঋণের এই অর্থ তুলে দেন। এ সময় ব্যাংকের মহাব্যবস্থাপক (প্রশাসন) মো. মোজাম্মেল হক, মহাব্যবস্থাপক (পরিচালন) খোন্দকার গোলাম মোস্তফা উপস্থিত ছিলেন। বিজ্ঞপ্তি।